Ferdinand I, ymerawdwr Awstria

Uchelwr o Dŷ Hapsbwrg-Lorraine oedd Ferdinand (19 Ebrill 1793 – 29 Mehefin 1875) a fu'n Ymerawdwr Awstria (1835–48), yn Frenin Hwngari (1830–48), yn Frenin Bohemia (1835–48), ac yn Archddug Awstria (1835–48).

Ganed yn Fienna yn fab hynaf i Ffransis II, Ymerawdwr Glân Rhufeinig (ac yn ddiweddarach Ffransis I, Ymerawdwr Awstria) a Maria Theresa, Tywysoges Napoli a Sisili. Er iddo ddioddef epilepsi a gwendid meddwl, mynnodd Ffransis wneud Ferdinand yn etifedd y goron.

Coronwyd Ferdinand yn Frenin Hwngari ym 1830. Yn sgil marwolaeth yr Ymerawdwr Ffransis ar 2 Mawrth 1835, esgynnodd Ferdinand i orseddau Ymerodraeth Awstria a Theyrnas Bohemia. Oherwydd ei afiechydon, cafodd yr ymerodraeth ei llywodraethu gan gynhadledd wladwriaethol dan arweiniad Klemens Wenzel von Metternich. Yn sgil chwyldroadau 1848, ildiodd Ferdinand yr orsedd i'w nai Franz Joseph ar 2 Rhagfyr 1848.

Bu farw Ferdinand ym Mhrag yn 82 oed.

 Cyfeiriadau 

Categori:Archddugiaid Awstria
Categori:Brenhinoedd Bohemia
Categori:Brenhinoedd Hwngari
Categori:Genedigaethau 1793
Categori:Marwolaethau 1875
Categori:Pobl o Fienna
Categori:Ymerodron Awstria